Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 586/13/5502	Čadca, 2.10.2013
EEČ : 2-37-171-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátor Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: Kysucká Nemocnica s poliklinikou v Čadci, Fyziatricko - rehabilitačné oddelenie, č. účtu XXXXX, var. symbol 502701 - 25,00 € 
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-656/KK-CA-2013.
dňa 18.05.2013 asi o 23.00 h, v priestoroch bytu č. 9, bytového domu č. 235, v obci Dunajov, okres XXXXX, po predchádzajúcej hádke, fyzicky napadol svoju družku XXXXX tak, že ju jedenkrát silnou intenzitou udrel otvorenou dlaňou pravej ruky do oblasti ľavého ucha, následne ju strednou intenzitou asi trikrát udrel zovretou päsťou do oblasti tváre a po tom, čo si začala brániť tvár rukami, ju kopol trikrát strednou intenzitou do oblasti ľavého stehna a do oblasti ľavého bedrového kĺbu, čím jej spôsobil perforáciu ľavého bubienka, podliatinu v oblasti pravého oka, podliatinu v oblasti ľavého stehna a bedrového kĺbu, čo si vyžiadalo liečení v trvaní 10 dní, pričom na ňu jedenkrát zakričal slová „podrežem ťa, ako prašivého psa“, čo v nej vyvolalo strach a obavu o život

Odôvodnenie: 
Uznesením povereného príslušníka Obvodného oddelenia PZ XXXXX sp. zn.: ČVS:ORP-656/KK-CA-2013 z 19.06.2013 bolo XXXXX vznesené obvinenie pre prečin nebezpečného vyhrážania podľa § 360 odsek 1, odsek 2 písmeno b) Trestného zákona a pre prečin ublíženia na zdraví podľa § 156 odsek 1, odsek 2 písmeno a) Trestného zákona na tom skutkovom základe tak, ako je to uvedené vo výrokovej časti tohto uznesenia.

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci  sa  koná  o prečinoch, na  ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený a poškodená uzavreli dňa 13.09.2013 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný a nahradil škodu, tak že sa poškodenej ospravedlnil a dal jej prísľub, že sa už takéhoto konania nedopustí, čo prijala, pričom inú náhradu škody nežiadala.

Dňa 01.10.2013 zložil do pokladne Okresnej prokuratúry XXXXX peňažnú sumu vo výške 50,- €, určenú na všeobecne prospešné účely pre Kysuckú Nemocnicu s poliklinikou v Čadci, Fyziatricko - rehabilitačné oddelenie, č. účtu XXXXX, var. symbol 502701, vo výške 25,- € a na peňažnú pomoc obetiam trestnej činnosti vo výške 25,- €.
 
Táto suma je primeraná závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

Mgr. Miloš Kováč
prokurátor